**Ministru kabineta noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika” sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektā „Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”” izmaiņas un precizējumi, kas veikti būvnormatīvā ir vērsti uz projektu kvalitātes uzlabošanu un tādējādi ēkas būvfizikālo parametru uzlabošanu. Stāsies spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 002-19 „Ēku norobežojošo konstrukciju siltumtehnika”” izstrādāts, pamatojoties uz Būvniecības likuma 5. panta pirmās daļas 3. punktu. Izstrādājot grozījumus Ministru kabineta 2015. gada 30. jūnija noteikumos Nr. 339 “Noteikumi par Latvijas būvnormatīvu LBN 002-15 “Ēku norobežojošo konstrukciju siltumtehnika””, tika konstatēts, ka nepieciešamie grozījumi pārsniedz pusi no spēkā esošo noteikumu Nr. 339 normu apjoma, tāpēc izstrādāts jauns noteikumu projekts. Saskaņā ar Valdības deklarācijas 53.punktu,Ekonomikas ministrijas darbības stratēģiju no 2017-2019.gadam un Rīcības plāna uzdevumu Nr. RP-112 par Latvijas būvnormatīvu pilnveidošanu, būvniecības kvalitātes uzlabošanu, atbildības sadalījumu būvniecības procesā pārskatīšanu, tika pilnveidots esošais būvnormatīvs, izstrādājot LBN 002-19 „Ēku norobežojošo konstrukciju siltumtehnika”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta „Noteikumi par Latvijas būvnormatīvu LBN 002-19 „Ēku norobežojošo konstrukciju siltumtehnika”” (turpmāk – būvnormatīvs) mērķis ir samazināt enerģijas patēriņu ēkās, paaugstinot enerģijas izmantošanas efektivitāti, novērst būvfizikāla rakstura defektu veidošanos ēkās un būves elementos. Ēku būvniecībā nepieciešams paredzēt enerģētiski efektīvus būves elementus, kas ierobežo oglekļa dioksīda emisiju.Būvnormatīvs nosaka ēku ārējo norobežojošo konstrukciju būves elementu un to savienojumu energoefektivitātes projektēšanas kārtību jaunbūvējamām, pārbūvējamām un atjaunojamām apkurināmām ēkām, kā arī esošajās ēkās ierīkojamām jaunām apkurināmām telpām, kurās apkures sezonā tiek uzturēta temperatūra 8° C un augstāka. Būvnormatīvā iekļauta tabula no Ministru kabineta 2013. gada 9. jūlija noteikumiem Nr. 383 “Noteikumi par ēku energosertifikāciju” par sasniedzamajām kWh/m2 un izņemot no būvnormatīva normatīvo vērtību tabulas Ht aprēķins vairs nav nepieciešams, tāpat arī Ht normatīvo vērtību salīdzināšana ar būvprojektā norādītajām nav nepieciešama, jo ir cits kritērijs, kas nosaka ēkas atbilstību.Lai ēku pārbūvē netiktu ierobežoti dažādi konstruktīvie risinājumi un arhitektūras formas vai būvniecības ieceres ierosinātāja vēlmes, normatīvās siltumcaurlaidības vērtības ir izņemtas no līdzšinējā būvnormatīva. Svarīgi ir sasniegt kWh/m2 apkures patēriņa un maksimāli pieļaujamās U vērtības. Maksimāli pieļaujamās U vērtības normatīvā ir uzrādītas ar mērķi ierobežot siltumtehniski ļoti sliktu un nedrošu konstrukciju izbūvi, kas var novest pie dažāda veida problēmām ekspluatācijas laikā.Maksimālo vērtību kontekstā k koeficienta izmantošana vairs nav tik kritiska, jo kWh/m2 ir definēts un maksimālās U vērtības ir tikai, lai saglabātu drošuma līmeni konstrukcijām. Veicot būves elementu siltumtehnisko aprēķinu, alternatīva aprēķina metodiku pielietošana ir atļauta, gadījumos, kad tās tehniskais izpildījuma rezultāts nav sliktāks par to, kas ir noteikts standartā, proti, ļauj izpildīt noteiktās būvei izvirzāmās būtiskās prasības atbilstoši Būvniecības likumam.Ņemot vērā ēkas vidējo apkurināmo telpu augstumu, ēku energoefektivitātes minimālo pieļaujamo līmeni apkurei, ir veikti potenciāli uzlabojumi esošajai formulai 10. punktā. Esošā formula atvieglo rādītāju sasniegšanu, bet tā faktiski atļauj būvēt ēkas ar lieliem vidējiem augstumiem, kur matemātiski pienāk brīdis, kad prasība ir neloģiska, piemēram, nedzīvojamas ēkas atjaunošanai ar vidējo augstumu 7 m pieļaujamā patēriņa vērtība ir: 110 \* 7 / 3,5 = 220 kWh/m2. Piedāvāti sliekšņi, jaunbūvei => 90 kWh/m2 (divreiz lielāka patēriņa vērtība kā GNEĒ), atjaunošanai/pārbūvei => 120 kWh/m2, atbilstoši politikas plānošanas dokumentam NAP 2021-2030 (https://www.em.gov.lv/lv/nozares\_politika/nacionalais\_energetikas\_un\_klimata\_plans/) paredzētajai vidējai patēriņa vērtībai.Pēc Latvijas Logu un durvju ražotāju asociācijas iesniegtajiem priekšlikumiem ir samazināta pieļaujamā U vērtība logiem un balkonu durvīm. U vērtību tabulu izmaiņas veiktas saskaņā ar Ziņojumu par izmaksu ziņā optimāla minimālo energoefektivitātes prasību līmeņa aprēķināšanu saskaņā ar Direktīvas 2010/31/ES par ēku energoefektivitāti 5.pantu. Pievienots skaidrojums par iespēju izmantot termisko tiltu katalogus, kur vērtības ir aprēķinātas saskaņā ar norādīto standartu. Šāds norādījums risina to, ka iespējams izvēlēties korekti aprēķinātas vērtības atbilstošas savai konstrukcijai, nevis izmantot kaut ko, kas ir tādēļ, ka tā ir vienkāršāk. Ir pievienots 14.5. punkts, kas nosaka gadījumos, ja termiskais tilts rada kondensāta risku (tāds būt piemēram sienas konstrukcijai caurejošs metāla stiprinājums) ir jāveic kondensāta riska aprēķins un šis termiskais tilts jāiekļauj kā papildu vājinājums konstrukcijā. Punktveida termiskie tilti nekur nav uzsvērti kā maksimālās vērtības vai kā citādi, bet gadījumos, kad tie rada kondensāta risku tie ir jāievērtē aprēķinā. Iepriekšējā termiskā tilta definīcija aprakstīja tikai vienu tā veidu, attiecīgi tagad ir papildināts ar tipiskākajiem un būvnormatīvā 15.4. apakšpunktā minēti, ka var būt arī citi, kuri ir reti sastopami un nav nepieciešams tos definēt smalkāk. Definēts, ka termiskā tilta vērtības nosaka pēc ārējiem izmēriem un rēķinot kondensāta risku par āra gaisa temperatūru pieņemt -5o C. Lai uzlabotu būvkonstrukciju drošumu un ilgmūžību ir papildināti punkti par būves elementu tvaika caurlaidību. Definējot minimālās Sd vērtības, tiek ierobežots mitruma daudzums, kas nokļūst būvkonstrukcijā. Atbilstības noteikšanai piemēro sekojošus standartus: LVS EN ISO 13788:2013 “Ēku būvmateriālu un būves elementu higrosiltumtehniskās īpašības. Iekšējās virsmas temperatūra kritiskā virsmas mitruma un iekšējās kondensācijas novēršanai. Aprēķina metodes (ISO 13788:2012)”, LVS EN 15026:2007 “Ēku daļu un ēku elementu higrotermiskais izpildījums. Mitruma pārneses novērtēšana ar skaitlisko modelēšanu”. Higrotermiski sarežģītiem risinājumiem, piemēram, būves elementa siltināšana no iekštelpas puses, neventilējama jumta konstrukcija vai zaļā jumta risinājums novērtējums veicams pielietojot standarta LVS EN 15026:2007 “Ēku daļu un ēku elementu higrotermiskais izpildījums. Mitruma pārneses novērtēšana ar skaitlisko modelēšanu” metodiku.Ņemot vērā straujo būvmateriālu attīstību un lielo dažādību būvnormatīva pielikumā nav iespējams iekļaut visas aktuālās un nepieciešamās aprēķina vērtības, tādēļ, saskaņā ar būvnormatīva 34. punktu, kas nosaka, ka primāri izmantojami ražotāja dati, bet gadījumos, kad ražotāja dati un aktuālā nozares literatūra nesniedz vajadzīgās vērtības – izvēlas no būvnormatīva.Ir pastiprinātas prasības ēku energoefektivitātes minimālajam pieļaujamajam līmenim, energoefektivitātes novērtējumam apkurei atjaunošanām un pārbūvēm no 2021. gada, jo:1) Direktīva 2010/31/ES paredzējusi, ka valsts veicina, lai ēkas atjaunojot padarītu par gandrīz nulles enerģijas ēkām;2) Līdz 2050. gadam jāsasniedz ēku dekarbonizācijas mērķi;3) Līdzšinējā pārbūvju un atjaunošanu prasība kWh/m2 bija daudz vieglāk sasniedzama, kā HTR. Noņemot HTR, prasības būtiski mīkstinās, kas ar jaunu rindu un prasībām var tuvināt līdzsvaru starp rādītājiem.Lai identificētu dokumentu, kurā jāatspoguļo minimālās prasības vai tehniskie risinājumi, kuri minēti šā būvnormatīva 43.punktā, ir saglabājis atsauci uz būvniecības ieceres dokumentāciju.Attiecībā uz standartiem – tiem ir tiešās atsauces būvnormatīvā, līdz ar to standartu piemērošana ir obligāta.Ar noteikumu projekta spēkā stāšanos spēku zaudēs Ministru kabineta 2015. gada 30. jūnija noteikumi Nr. 339 „Noteikumi par Latvijas būvnormatīvu LBN 002-15 „Ēku norobežojošo konstrukciju siltumtehnika””.  |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums var ietekmēt jebkuru personu, kura ierosinās un veiks būvniecību – projektētājus, būvkomersantus un būvniecības ieceres ierosinātājus. Noteikumu projekta prasības būs saistošas būvniecības procesā iesaistītām fiziskām un juridiskām personām būvprojektēšanas un būvdarbu izpildes stadijā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Paralēli tiek veikti grozījumi Ministru kabineta 2013. gada 9. jūlija noteikumiem Nr. 383 “Noteikumi par ēku energosertifikāciju”, svītrojot 151.,152.,153.,154.apakšpunktus un 5. pielikumu, jo tie pārcelti uz šo būvnormatīvu. Šis normatīvais akts stāsies spēkā vienlaicīgi ar būvnormatīvu – 2020.gada 1.janvārī. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Ar noteikumu projektu tiek izpildīts Eiropas Parlamenta un Padomes 2010. gada 19. maija direktīvas 2010/31/ES par ēku energoefektivitāti 4. pants, 6. pants un 7. pants, kas nosaka, ka dalībvalstis veic vajadzīgos pasākumus, lai nodrošinātu, ka tiek noteiktas minimālās energoefektivitātes prasības attiecībā uz būves elementiem, kas ir norobežojošo konstrukciju daļa un kas būtiski ietekmē norobežojošo konstrukciju energoefektivitāti, kad tos nomaina vai modernizē, un tādējādi sasniegtu izmaksu ziņā optimālu līmeni. Arī attiecībā uz jaunām ēkām dalībvalstis veic vajadzīgos pasākumus, lai nodrošinātu, ka jaunās ēkas atbilst minimālajām energoefektivitātes prasībām, bet esošām ēkām dalībvalstis veic vajadzīgos pasākumus, lai nodrošinātu, ka gadījumos, kad ēkās veic nozīmīgu atjaunošanu, ēkas vai tās atjaunotās daļas energoefektivitāte tiktu uzlabota tā, lai varētu izpildīt minimālās energoefektivitātes prasības. Šīs minimālās energoefektivitātes prasības pārskata regulāros laikposmos, kas nav ilgāki par pieciem gadiem, un vajadzības gadījumā tās atjaunina, lai ņemtu vērā tehnikas attīstību būvniecības nozarē. |
| 2. | Citas starptautiskās saistības  | Projekts šo jomu neskar. |
| 3. | Cita informācija | Nav |
| **1. tabula Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Eiropas Padomes 2010. gada 19. maija direktīva 2010/31/ES par ēku energoefektivitāti. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 4. pants, 6. pants, 7. pants | Noteikumu projektā tiek noteiktas minimālās energoefektivitātes prasības attiecībā uz būves elementiem, kas ir norobežojošo konstrukciju daļa un kas būtiski ietekmē norobežojošo konstrukciju energoefektivitāti, kad tos nomaina vai modernizē, un tādējādi sasniegtu izmaksu ziņā optimālu līmeni.Šīs prasības noteiktas visā noteikumu projektā. | Minētās direktīvas vienības tiek pārņemtas pilnībā.  | Noteikumu projekts nenosaka stingrākas prasības nekā attiecīgais ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | Projekts šo jomu neskar. |
| Cita informācija | Nav |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika saskaņots ar “Latvijas Siltuma, gāzes un ūdens tehnoloģijas inženieru savienību” Standartizācijas tehnisko komiteju, kā arī izskatīts Latvijas Būvniecības padomes sēdē 2018. gada 17. decembrī. Atbilstoši Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu ir nodrošināta atbilstoša sabiedrības līdzdalība laika periodā no 2019. gada 4. marta līdz 2019. gada 18. martam. <https://em.gov.lv/lv/par_ministriju/sabiedribas_lidzdaliba/diskusiju_dokumenti/buvniecibas_politika/>Tā kā noteikumu projekts ir izsludināts Valsts sekretāra sanāksmē, tas pieejams Ministru kabineta mājās lapā tīmekļa vietnē http://tap.mk.gov.lv/mk/tap/?pid=40470201. |
| 3. | Sabiedrības līdzdalības rezultāti | Sabiedrības priekšlikumi vai iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo pārvaldes funkciju ietvaros. Noteikumu projekts neparedz veidot jaunas valsts institūcijas, to likvidāciju vai reorganizāciju, kā arī jaunas institūciju funkcijas vai uzdevumus. Noteikumu projekta izpildi organizēs esošo cilvēkresursu ietvaros. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretārs                Ē.Eglītis

Vīksna, 67013140

Marija.Viksna@em.gov.lv